
APDOVANOJIMO LIETUVOS RESPUBLIKOS ŠVIETIMO, MOKSLO IR SPORTO MINISTERIJOS GARBĖS ŽENKLU NUOSTATAI

I SKYRIUS
BENDROSIOS NUOSTATOS

1. Apdovanojimo Lietuvos Respublikos švietimo, mokslo ir sporto ministerijos garbės ženklu nuostatai (toliau – Nuostatai) reglamentuoja apdovanojimo Lietuvos Respublikos švietimo, mokslo ir sporto ministerijos garbės ženklu atrankos kriterijus ir tvarką.
2. Lietuvos Respublikos švietimo, mokslo ir sporto ministerijos garbės ženklas (toliau – Garbės ženklas) yra Lietuvos Respublikos švietimo, mokslo ir sporto ministerijos (toliau – Ministerija) skiriamas aukščiausias apdovanojimas už reikšmingus nuopelnus Lietuvos švietimui, mokslui ir sportui.

II SKYRIUS
GARBĖS ŽENKLO SKYRIMO TVARKA

3. Garbės ženklu gali būti apdovanojami Lietuvos ir užsienio valstybių piliečiai, kurie atitinka šių Nuostatų 4 punkte nustatytus kriterijus. Asmenys po mirties negali būti teikiami apdovanojimui Garbės ženklu.
4. Apdovanojimo Garbės ženklu atrankos kriterijai:
4.1. Garbės ženklu apdovanojami fiziniai asmenys už sėkmingą veiklą švietimo, mokslo ir sporto srityje per pastaruosius 10 metų;
4.2. švietimo srities atstovai apdovanojami:
4.2.1. už išskirtinius pedagoginės ir (arba) vadybinės veiklos rezultatus, formaliojo ir neformaliojo švietimo plėtojimą ir stiprinimą, švietimo inovacijų diegimą ir (arba) vertingos praktikos sklaidą nacionaliniu, tarptautiniu mastu;
4.2.2. už sistemingą indėlį formuojant ir įgyvendinant strateginius švietimo tikslus ir uždavinius, švietimo politiką, ekspertinį darbą tarptautiniu / nacionaliniu / regioniniu lygmeniu ir (arba) atstovaujant sričiai nacionaliniu ar šaliai tarptautiniu lygmeniu;
4.3. mokslo ir studijų srities atstovai apdovanojami:
4.3.1. už išskirtinius mokslinių tyrimų ir eksperimentinės, vadybinės ir (arba) meno veiklos rezultatus ir (arba) jų taikymą / sklaidą; 
4.3.2. už sistemingą indėlį formuojant ir įgyvendinant mokslinių tyrimų ir eksperimentinės ir (arba) meno veiklos / studijų ir su studijomis susijusios veiklos politiką / ekspertinį darbą tarptautiniu / nacionaliniu / regioniniu lygmeniu ar atstovaujant šaliai tarptautiniu lygmeniu; 
4.4. sporto srities atstovai apdovanojami:
4.4.1. už reikšmingus nuopelnus kuriant ir plėtojant Lietuvos sporto sistemą;
4.4.2. už išskirtinį indėlį į sporto plėtotę, sporto vadybą ir su sportu susijusias sritis Lietuvoje;
4.4.3. už sistemingą indėlį ir veiklą įtraukiant gyventojus į fizinio aktyvumo veiklas ir fiziškai aktyvaus gyvenimo būdo skatinimą;
4.4.4. už išskirtinius pasiekimus tarptautinėse aukšto meistriškumo sporto varžybose (olimpinės žaidynės, paralimpinės žaidynės, kurčiųjų žaidynės, pasaulio čempionatas); 
4.5. kandidatais siūlomi asmenys privalo būti nepriekaištingos reputacijos ir neturėti galiojančios tarnybinės ar drausminės nuobaudos. Asmuo nelaikomas nepriekaištingos reputacijos, jeigu jis įstatymų nustatyta tvarka buvo pripažintas kaltu dėl tyčinės nusikalstamos veikos padarymo ir jo teistumas neišnykęs ar nepanaikintas arba nepasibaigęs laidavimo terminas. 
5. Teikti siūlymą apdovanoti asmenį Garbės ženklu gali:
5.1. švietimo, mokslo ir sporto viceministrai;
5.2. Ministerijos kancleris;
5.3. Ministerijos struktūrinių padalinių vadovai;
5.4. įstaigų, kuriose Ministerija įgyvendina savininko ar dalininko teises ir pareigas, vadovai;
5.5. savivaldybių administracijų vadovai, nevyriausybinių organizacijų ir kitų įstaigų, organizacijų ir institucijų vadovai.
[bookmark: _Hlk115014618]6. Siūlymą teikiantys asmenys atsako už apdovanoti teikiamų asmenų duomenų tikrumą ir užpildo teikimą (pagal Nuostatų 1 priedą). 
7. Teikimai pateikiami Ministerijai ne vėliau kaip iki kiekvienų metų rugpjūčio 14 dienos. 
8. Teikimus dėl apdovanojimo Garbės ženklu svarsto Apdovanojimo Lietuvos Respublikos švietimo, mokslo ir sporto ministerijos garbės ženklu komisija (toliau – Komisija), sudaryta švietimo, mokslo ir sporto ministro (toliau – Ministras) įsakymu. 
9. Komisijos nariai ir sekretorius, prieš gaudami bet kokią su Garbės ženklo apdovanojimu susijusią informaciją, privalo pasirašyti nešališkumo deklaraciją dėl objektyvių sprendimų priėmimo bei viešųjų ir privačių interesų konflikto vengimo (pagal Nuostatų 2 priedą) ir konfidencialumo pasižadėjimą, užtikrinti informacijos konfidencialumą, viešai neskelbti ir neplatinti šios informacijos (pagal Nuostatų 3 priedą). 
10. Komisijos darbas organizuojamas pagal Ministro patvirtintą Komisijos darbo reglamentą. 
11. Komisijos posėdžiai yra teisėti, jeigu juose dalyvauja ne mažiau kaip du trečdaliai Komisijos narių. 
12. Komisijos narys privalo pranešti Komisijos posėdžio dalyviams ir nusišalinti nuo klausimo svarstymo, jei dėl jo dalyvavimo balsuojant gali kilti viešųjų ir (ar) privačių interesų konfliktas. Komisijos nario nusišalinimas pažymimas Komisijos posėdžio protokole.
13. Komisijos sprendimai priimami dalyvaujančių posėdyje Komisijos narių balsų dauguma. Balsams pasiskirsčius po lygiai, lemia Komisijos pirmininko balsas. Komisija, atsižvelgdama į nuopelnų svarbą, Komisijos nario (-ių) siūlymu gali parinkti ir Ministrui siūlyti skirti kitą Ministerijos apdovanojimą, nei siūloma teikime.
14. Komisijos sprendimai, išvados ir pasiūlymai įforminami protokolu. Protokolą pasirašo Komisijos pirmininkas ir sekretorius. 
15. Sprendimą dėl apdovanojimo Garbės ženklu priima Ministras, atsižvelgdamas į Komisijos siūlymą.
16. Kandidatai, kuriems Garbės ženklas nebuvo skirtas, gali būti siūlomi pakartotinai. 
[bookmark: _Hlk164146498]17. Garbės ženklas paprastai įteikiamas kasmet Lenkijos Karalystės ir Lietuvos Didžiosios Kunigaikštystės Edukacinės komisijos įkūrimo dienos (1773 m. spalio 14 d.) proga. Kartu su Garbės ženklu apdovanotajam įteikiamas Garbės ženklo liudijimas ir Garbės ženklo miniatiūra.
18. Ministras gali apdovanoti Garbės ženklu savo iniciatyva. Šiuo atveju netaikomi reikalavimai, numatyti šių Nuostatų 5–17 punktuose.
19. Ministras sprendimą dėl asmens apdovanojimo Garbės ženklu gali pripažinti netekusiu galios, jeigu apdovanotas asmuo savo veikla žemina apdovanotojo vardą arba paaiškėja, kad teikime pateikti tikrovės neatitinkantys duomenys. Šiuo atveju apdovanotasis asmuo privalo grąžinti Ministerijai Garbės ženklą, Garbės ženklo miniatiūrą ir Garbės ženklo liudijimą.
20. Jeigu asmuo atsisako priimti Garbės ženklą – jis jo netenka. Netekimas įforminamas Ministro įsakymu pripažįstant netekusiu galios Ministro įsakymą, kuriuo asmeniui skirtas Garbės ženklas.
21. Jeigu apdovanojamasis miršta nespėjęs atsiimti apdovanojimo, Garbės ženklas ir apdovanojimo dokumentai gali būti įteikti jo šeimos nariams ir artimiesiems giminaičiams jų sutikimu.
22. Praradus Garbės ženklo liudijimą, gali būti išduodamas jo dublikatas. Garbės ženklo ir Garbės ženklo miniatiūros dublikatai neišduodami.

III SKYRIUS
GARBĖS ŽENKLO STRUKTŪRA

23. Garbės ženklas yra pasidabruoto ir paauksuoto metalo, stačiakampio formos. Stačiakampio viršuje – stilizuota knyga, apačioje – užrašas didžiosiomis raidėmis – LIETUVOS RESPUBLIKOS ŠVIETIMO, MOKSLO IR SPORTO MINISTERIJA. Virš matinio pasidabruoto stačiakampio pagrindo pritvirtintas paauksuotas ovalas. Ovalo dugnas matinis, jo kraštas padalytas reljefiškais į centrą nukreiptais spinduliais, centre – blizgus, reljefiškai iškeltas Ministerijos logotipas. Garbės ženklo pagrindas 45 mm pločio ir 68 mm ilgio. Ovalas 56 mm pločio ir 38 mm ilgio. Kitoje Garbės ženklo pusėje yra jo tvirtinimas.
24. Garbės ženklo miniatiūra yra paauksuoto metalo, ovalo formos. Ovalo dugnas matinis, jo kraštas padalytas reljefiškais į centrą nukreiptais spinduliais, centre – blizgus, reljefiškai iškeltas Ministerijos logotipas. Garbės ženklo miniatiūra 22 mm pločio ir 15 mm ilgio. Kitoje Garbės ženklo miniatiūros pusėje pritvirtintas užsegimas.

IV SKYRIUS 
BAIGIAMOSIOS NUOSTATOS

25. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, duomenų valdytojų patvirtintais ir kitais teisės aktais, reglamentuojančiais asmens duomenų apsaugą ir tvarkymą. Asmens duomenų tvarkymo tikslas – Garbės ženklo skyrimo ir administravimo procedūrų užtikrinimas. Duomenų subjektų teisės įgyvendinamos Bendrojo duomenų apsaugos reglamento ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.
26. Dokumentai saugomi vadovaujantis Lietuvos Respublikos dokumentų ir archyvų įstatymu ir Lietuvos vyriausiojo archyvaro nustatyta tvarka.

	Apdovanojimo Lietuvos Respublikos švietimo, mokslo ir sporto ministerijos
garbės ženklu nuostatų
1 priedas




TEIKIMAS
DĖL APDOVANOJIMO LIETUVOS RESPUBLIKOS ŠVIETIMO, MOKSLO IR SPORTO MINISTERIJOS GARBĖS ŽENKLU

1. Vardas ir pavardė __________________________________________________________
2. Darbovietė, pareigos ________________________________________________________
3. Elektroninio pašto adresas, telefono numeris______________________________________
4. Nuopelnai, už kuriuos siūloma apdovanoti Lietuvos Respublikos švietimo, mokslo ir sporto ministerijos garbės ženklu:
________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ 
________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
5. Patvirtinu, kad rekomenduojamas asmuo yra nepriekaištingos reputacijos ir neturi galiojančios tarnybinės ar drausminės nuobaudos.

____________________________                   ___________                          __________________     
(Pristatančiojo pareigų pavadinimas)                   (Parašas)                                  (Vardas ir pavardė)

____________________
              (Data)
________________________
	Apdovanojimo Lietuvos Respublikos švietimo, mokslo ir sporto ministerijos
garbės ženklu nuostatų
2 priedas




NEŠALIŠKUMO DEKLARACIJA 
____________________
(Data)

Aš, ________________________________________________________, būdamas (-a)
(Vardas ir pavardė)

apdovanojimo Lietuvos Respublikos švietimo, mokslo ir sporto ministerijos garbės ženklu komisijos (toliau – Komisija) nariu (-e) ar Komisijos sekretoriumi (-e), pasižadu:
1. savo pareigas atlikti objektyviai, dalykiškai, be išankstinio nusistatymo, vadovaudamasis (-asi) įstatymų viršenybės, skaidrumo, nešališkumo, teisėtumo, sąžiningumo principais;
2. informuoti Komisijos pirmininką, o kai nusišalina Komisijos pirmininkas, – švietimo, mokslo ir sporto ministrą apie galimą interesų konfliktą ir nusišalinti nuo dalyvavimo tolesnėje sprendimų priėmimo procedūroje.

Esu informuotas (-a), kad, kilus šališkumo ar interesų konflikto grėsmei, galiu būti nušalintas (-a) nuo dalyvavimo tolesnėje procedūroje.

_____________________                      ______________________         ____________________     
   (Pareigos Komisijoje)                                    (Parašas)                             (Vardas ir pavardė)
_________________________

	Apdovanojimo Lietuvos Respublikos švietimo, mokslo ir sporto ministerijos
garbės ženklu nuostatų
3 priedas



KONFIDENCIALUMO PASIŽADĖJIMAS 
____________________
(Data)

Aš, ________________________________________________________, būdamas (-a)
(Vardas ir pavardė)

apdovanojimo Lietuvos Respublikos švietimo, mokslo ir sporto ministerijos garbės ženklu komisijos (toliau – Komisija) nariu (-e) ar Komisijos sekretoriumi (-e), pasižadu:
1. saugoti ir tik Apdovanojimo Lietuvos Respublikos švietimo, mokslo ir sporto ministerijos garbės ženklu nuostatų nustatytais tikslais ir tvarka naudoti informaciją, kuri man taps žinoma, esant Komisijos nariu (-e) ar Komisijos sekretoriumi (-e);
2. man patikėtus dokumentus, asmens duomenis ir kitus duomenis saugoti taip, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims informacijos, kuri man taps žinoma, esant Komisijos nariu (-e) ar Komisijos sekretoriumi (-e);
3. nepasilikti jokių man pateiktų dokumentų kopijų.

_____________________                      ______________________         _____________________     
  (Pareigos Komisijoje)                                    (Parašas)                                 (Vardas ir pavardė)

________________________
